**Υποβολή Αιτήσεων για εισαγωγή στο Λιμενικό**

Οι ενδιαφερόμενοι θα πρέπει να υποβάλουν αίτηση από την Παρασκευή 4 Φεβρουαρίου 2022 έως και την Παρασκευή 18 Φεβρουαρίου 2022 και ώρα 15.00 στο www.hcg.gr

Δημοσιεύθηκε η προκήρυξη για την εισαγωγή ιδιωτών στις Σχολές Δοκίμων Σημαιοφόρων Λ.Σ.-ΕΛ.ΑΚΤ. και Δοκίμων Λιμενοφυλάκων, του Λιμενικού Σώματος – Ελληνικής Ακτοφυλακής, κατά το ακαδημαϊκό έτος 2022-2023, με το σύστημα των **Πανελλαδικών Εξετάσεων,**εισαγωγής στην τριτοβάθμια εκπαίδευση.

Σύμφωνα με την προκήρυξη, ο αριθμός των υποψηφίων που θα εισαχθούν στις **Σχολές Δοκίμων Σημαιοφόρων Λ.Σ.-ΕΛ.ΑΚΤ**. και**Δοκίμων Λιμενοφυλάκων**, κατά το ακαδημαϊκό έτος 2022-2023, με το σύστημα των Πανελλαδικών Εξετάσεων, καθορίζεται σε 27 και σε εκατό 100, αντιστοίχως

**Τα απαραίτητα προσόντα εισαγωγής**

Οι ιδιώτες υποψήφιοι για εισαγωγή στις Σχολές Δοκίμων Σημαιοφόρων Λ.Σ.-ΕΛ.ΑΚΤ. και Δοκίμων Λιμενοφυλάκων με το σύστημα των εξετάσεων του Υπουργείου Παιδείας και Θρησκευμάτων σε πανελλαδικό επίπεδο, πρέπει να έχουν τα ακόλουθα προσόντα και προϋποθέσεις:

1. Να είναι Έλληνες πολίτες.
2. **Να μην υπερβαίνουν το 26ο έτος της ηλικίας τους**, όριο που θεωρείται ότι συμπληρώνεται κατά την 31η Δεκεμβρίου 2021, ήτοι να έχουν γεννηθεί από 01-01-1996 και μεταγενέστερα.
3. Να είναι κάτοχοι τίτλου σπουδών που τους επιτρέπει τη συμμετοχή σε εξετάσεις σε πανελλαδικό επίπεδο για την εισαγωγή στα Ανώτατα Εκπαιδευτικά Ιδρύματα (Α.Ε.Ι.) της χώρας.
4. Οι άνδρες υποψήφιοι να έχουν εκπληρώσει τις **στρατιωτικές τους υποχρεώσεις** ή να εκπληρώνουν αυτές (στρατεύσιμοι) ή να βρίσκονται νόμιμα εκτός στρατεύματος (π.χ. να μην έχουν κληθεί ακόμα να υπηρετήσουν στις Ένοπλες Δυνάμεις ή να έχουν αναβάλει νομίμως τις στρατιωτικές τους υποχρεώσεις, κ.λπ.).
5. Να μην έχουν εκπέσει από στρατιωτικό βαθμό, αποβληθεί ή απολυθεί κατά περίπτωση από τις Ένοπλες Δυνάμεις, τα Σώματα Ασφαλείας καθώς και από θέση δημόσιας υπηρεσίας ή Ο.Τ.Α. ή άλλου νομικού προσώπου δημοσίου δικαίου, για **λόγους πειθαρχίας.**
6. Να έχουν υγεία και άρτια σωματική διάπλαση σύμφωνα με τις διατάξεις του Π.Δ. 11/2014 (Α΄17), όπως ισχύει, για τους υποψήφιους των Σχολών Στρατού Ξηράς (Όπλα). Ειδικά καθορίζεται ότι, **οι άνδρες υποψήφιοι πρέπει να έχουν ανάστημα τουλάχιστον 1,70 μ. και οι γυναίκες τουλάχιστον 1,63 μ., αμφότεροι χωρίς υποδήματα.**
7. Να έχουν πίστη στο Σύνταγμα, αφοσίωση στην πατρίδα και τη δημοκρατία και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. Σε περίπτωση στην οποία υποψήφιος/α, μετά την επιτυχία και την κατάταξή του/της, αρνείται την εκτέλεση των στρατιωτικών του/της καθηκόντων λόγω θρησκευτικών ή άλλων δοξασιών και πεποιθήσεων ανακαλείται η πράξη κατάταξής του/της.
8. Να μην έχουν καταδικαστεί σε οποιοδήποτε βαθμό για τέλεση ή απόπειρα τέλεσης κακουργήματος σε οποιαδήποτε ποινή ή για τέλεση ή απόπειρα τέλεσης λοιπών αδικημάτων
9. Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους.
10. Να μην είναι χρήστες ναρκωτικών.
11. Να μην τελούν υπό στερητική δικαστική συμπαράσταση, έστω και επικουρική (πλήρη ή μερική).
12. Να μην φέρουν δερματοστιξία **(τατουάζ),**ή οπές από διάτρηση σώματος (piercing), σε εξωτερικά εμφανές σημείο του σώματός τους, κατά την περιβολή της στρατιωτικής στολής
13. **Να γνωρίζουν κολύμβηση.**Συγκεκριμένα, Οι νεοεισαχθέντες σπουδαστές υποχρεούνται να επιτύχουν, με μία προσπάθεια, το ελάχιστο όριο των **50 μέτρων ελεύθερης κολύμβησης εντός χρόνου δύο (2) λεπτών**, με δυνατότητα επανεξέτασης.

**Υποβολή αιτήσεων συμμετοχής**

Όσοι υποψήφιου έχουν τα παραπάνω προσόντα και επιθυμούν να εισαχθούν στις παραγωγικές Σχολές του Λ.Σ.- ΕΛ.ΑΚΤ., πρέπει να συμπληρώνουν την ηλεκτρονικά Αίτηση - Υπεύθυνη Δήλωση για την συμμετοχή στο διαγωνισμό εισαγωγής στην Σχολή Δοκίμων Σημαιοφόρων Λ.Σ.-ΕΛ.ΑΚΤ. ή / και Δοκίμων Λιμενοφυλάκων, σε ηλεκτρονική εφαρμογή που θα λειτουργήσει ειδικά για το διαγωνισμό, τις ημερομηνίες**από 04/02/2022 ημέρα Παρασκευή, έως και 18/02/2022 ημέρα Παρασκευή στο** στο www.hcg.gr

Μετά την 18/02/2022 δεν γίνονται δεκτές αιτήσεις συμμετοχής. Η διαδικασία υποβολής της ως άνω Αίτησης – Υπεύθυνης Δήλωσης, καθώς και των απαιτούμενων δικαιολογητικών, θα διεκπεραιώνεται**εξ' ολοκλήρου ηλεκτρονικά.**